ไรน์เอแนร์กีชตาดีอ็อน

ไรน์เอแนร์กีชตาดีอ็อน (เยอรมัน: RheinEnergieStadion) เป็นสนามฟุตบอลที่ตั้งอยู่ที่โคโลญในประเทศเยอรมนี สร้างขึ้นบนพื้นที่เดิมของสนามกีฬา Müngersdorfer ทั้งสองยุค สนามแห่งนี้เป็นสนามเหย้าของแอร์สเทอ เอ็ฟเซ เคิลน์ ในบุนเดิสลีกา และเป็นหนึ่งใน 5 สนามที่ใช้จัดการแข่งขันฟีฟ่าคอนเฟเดอเรชันส์คัพ 2005 และฟุตบอลโลก 2006 และจะใช้จัดการแข่งขันยูฟ่ายูโรปาลีก นัดชิงชนะเลิศ 2020 แบบไม่มีผู้ชม โดยในนัดชิงชนะเลิศนั้น จะใช้ชื่อสนามว่า สนามกีฬาเคิลน์ บริษัทพลังงานท้องถิ่น ไรน์เอแนร์กี เอจี เป็นผู้ถือสิทธิ์ชื่อสนามในปัจจุบัน ในเดือนกรกฎาคม ค.ศ. 2004 ไรน์เอแนร์กีชตาดีอ็อนได้รับเหรียญทองแดงสำหรับรางวัลสิ่งอำนวยความสะดวกจากคณะกรรมการโอลิมปิกสากล ใน ค.ศ. 2005 สนามถูกใช้จัดแข่งขันในรอบแรกของฟีฟ่าคอนเฟเดอเรชันส์คัพ ซึ่งรวมถึงนัดเปิดสนามที่อาร์เจนตินาเอาชนะตูนิเซีย 2–1 อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ ไรน์เอแนร์กีชตาดีอ็อน A 3-D model of the stadium เก็บถาวร 2006-06-15 ที่ เวย์แบ็กแมชชีน The stadium's Web site เก็บถาวร 2017-10-19 ที่ เวย์แบ็กแมชชีน